Այն, որ օրենքին ու օրինականությանը դեմ գնացած, իրենց երկրին ու պետական շահին չծառայած մարդիկ, որոնց թվում էր, թե «վերեւին» ծառայելն իրենց ապահովագրում է ցանկացած վատ ելքից, եւ անձերին մատուցված ծառայություններն ապահովում են իրենց «հավերժ» լինելիությունը, պարզվեց, չարաչար սխալվում էին։ Պարզվեց, որ անձերն անցողիկ են, իսկ նրանց մատուցված ծառայությունները՝ մոռացվող։ Ավելին՝ իշխանությանը մոտ կանգնած, կերակրատաշտից օգտվող անձինք մեկ օրում կարող են զրկվել այդ ամենից եւ հայտնվել կոտրված տաշտակի մոտ, իսկ նրանց «կերածը» կարող է քթից գալ ընդամենը մեկամսյա փոփոխությունների արդյունքում։ Ուստի պետք է ծառայել ոչ թե անձերին, այլ պետությանը։ Երբեմն հրաժարվել ապօրինի հրաման-հրահանգներից։ Երբեմն զուսպ լինել հաճոյախոսությունների ու կենացների ժամանակ։